《偈六十九首》
宋代·释道宁

灵山标榜，五指舒光。
少室真规。断肱立雪。
尘中辨主，盘山踪迹犹存。
杓柄妥来，象骨家风尚在。
流通密旨，建立法幢。
全藉高人，方能巨济。
然后玄关大启，四海一家。
任他六臂三头，到此也应拱手。
须弥顶上非凡木，白藕峰前得处高。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。